Νοσοκομείο Υγεία

Το Νοσοκομείο Υγεία ιδρύθηκε το 1970 από μια ομάδα Ελλήνων ιατρών, με στόχο τη δημιουργία ενός προτύπου για τη χώρα ιδιωτικού νοσοκομείου. Είναι το πρώτο μεγάλο ιδιωτικό νοσηλευτικό ίδρυμα που λειτούργησε στην Ελλάδα και το νοσοκομείο αυτό είναι μία από τις μεγαλύτερες ιδιωτικές νοσοκομειακές μονάδες της χώρας. Το Υγεία αποτελεί το νοσοκομείο στο οποίο πραγματοποιήθηκε η πρώτη μεταμόσχευση καρδιάς στην Ελλάδα, αντιμετωπίστηκε το πρώτο κρούσμα AIDS, έγινε η πρώτη στην Ευρώπη εμφύτευση ραδιενεργών κόκκων σε καρκίνο του προστάτη, ενώ το Μάιο του 1989 στο νοσοκομείο έλαβε χώρα επιτυχής διαχωρισμός Σιαμαίων. Το 2013 βραβεύτηκε ως ο καλύτερος εργοδότης στην Ευρώπη στον διαγωνισμό European Business Awards 2012/2013.

Νοσοκομειακό υλικό
Το Υγεία διαθέτει την καλύτερη τεχνολογία στα ιατρικά υλικά και στις μονάδες για τα σημερινά δεδομένα:
Το πρώτο PET-CT (Τμήμα Τομογραφίας Εκπομπής Ποζιτρονίων) που λειτούργησε στη χώρα μας.
Το μοναδικό στην Ελλάδα Τμήμα Ακτινοχειρουργικής Εγκεφάλου GAMMA -KNIFE με το Leksell Gamma Knife® PerfexionTM.
Το πρωτοποριακό σύστημα Ρομποτικής Χειρουργικής Da Vinci® S για αναίμακτες επεμβάσεις.
Το πιο σύγχρονο και μεγαλύτερο - σε όγκο ασθενών - Κέντρο Ακτινοθεραπευτικής και Ογκολογίας με τους πλέον σύγχρονους γραμμικούς επιταχυντές ELEKTA Axesse, Synergy, Platform.
Tη Μονάδα Ημερήσιας Θεραπείας (Μ.Η.Θ.).
Μία από τις πιο σύγχρονες Μονάδες Μεταμόσχευσης Ρευστών Οργάνων (μυελού οστών).

 Δείτε επίσης 
 Κατάλογος νοσοκομείων της Ελλάδας

Παραπομπές

Εξωτερικοί σύνδεσμοι

Κατηγορία:Νοσοκομεία στην Αθήνα